Limbažos

**APSTIPRINĀTS**

ar Limbažu novada domes

19.12.2019. sēdes lēmumu

(protokols Nr.28, 10.§)

**Lokālplānojuma darba uzdevums**

1. Lokālplānojuma izstrādes pamatojums:

Limbažu novada teritorijas plānojuma grozījumi nepieciešami, lai nodrošinātu pilnvērtīgas iespējas īpašuma izmantošanai un attīstībai, paredzot lokālplānojumā Savrupmāju apbūves teritorijas (DzS) ar papildizmantošanas veidu publiskā apbūve un teritorijas izmantošana, kas paredz tūrisma un atpūtas iestāžu apbūvi, izvietošanas iespējas 17 zemes gabalos „Jaunkāpas”, Ziemeļblāzmā, Skultes pagastā, Limbažu novadā, tādejādi nodrošinot ilgtspējīgu vides attīstību.

1. Lokālplānojuma teritorija:

Lokālplānojuma teritorija (situācijas shēma lēmuma 1.pielikumā) – „Jaunkāpas”, Ziemeļblāzma, Skultes pagasts, Limbažu novads. Lokālplānojuma teritorijas platība ir 5,34 ha.

1. Lokālplānojuma izstrādes uzdevums:
   1. Veikt Limbažu novada teritorijas plānojuma grozījumus, proti, mainīt teritorijas funkcionālo zonējumu, saskaņā ar darba uzdevuma 1.punktu, ņemot vērā Ministru kabineta 30.04.2013. noteikumu Nr.240 „Vispārīgie teritorijas plānošanas, izmantošanas un apbūves noteikumi” un Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” prasības, lokālplānojuma teritorijā precizēt Limbažu novada teritorijas plānojumā noteiktās aizsargjoslas un citus izmantošanas aprobežojumus.
   2. Pirms redakcijas izstrādes uzsākšanas saņemt no Latvijas Republikas Vides pārraudzības valsts biroja atbilstošu lēmumu par Stratēģiskā ietekmes uz vidi novērtējuma piemērošanas nepieciešamību teritorijas lokālplānojumam.
   3. Lokālplānojumu izstrādāt, izmantojot teritorijas attīstības plānošanas informācijas sistēmu (turpmāk – TAPIS), ievērojot Ministru kabineta 08.07.2014. noteikumu Nr.392 „Teritorijas attīstības plānošanas informācijas sistēmas noteikumi” prasības.
   4. Izstrādāt lokālplānojuma paskaidrojuma rakstu, ņemot vērā darba uzdevuma 6.1.apakšpunkta prasības.
   5. Izstrādāt lokālplānojuma grafisko daļu, ņemot vērā darba uzdevuma 6.2.apakšpunkta prasības.
   6. Izstrādāt lokālplānojuma teritorijas izmantošanas un apbūves noteikumus, ņemot vērā darba uzdevuma 6.3.apakšpunkta prasības, nosakot teritorijas izmantošanas nosacījumus un apbūves parametrus (apbūves intensitāti, brīvās zaļās teritorijas rādītāju, apbūves blīvumu, zemes vienību minimālu platību, apbūves maksimālo augstumu u.c.), kā arī citas prasības, aprobežojumus un nosacījumus, ņemot vērā teritorijas īpatnības.
   7. Izvērtēt esošās inženiertehniskās infrastruktūras nodrošinājuma atbilstību teritorijas perspektīvajai attīstībai un noteikt nepieciešamo perspektīvo inženiertīklu un būvju izvietojumu.
   8. Izstrādāt perspektīvās transporta infrastruktūras risinājumus un priekšlikumus plānojamās teritorijas apkalpes un pieejamības aspektā.
   9. Izstrādāt pārskatu par lokālplānojuma izstrādi un publisko apspriešanu, ņemot vērā darba uzdevuma 6.4.apakšpunkta prasības.
2. Institūcijas, kurām lokāplānojuma izstrādātājs pieprasa nosacījumus lokālplānojuma izstrādei un atzinumus par izstrādātajām lokālplānojuma redakcijām:
   1. Valsts vides dienesta Valmieras reģionālā vides pārvalde;
   2. Latvijas Ģeotelpiskās informācijas aģentūra;
   3. Valsts meža dienests.
3. Normatīvie akti un dokumenti lokālplānojuma izstrādei:
   1. Teritorijas attīstības plānošanas likums;
   2. Aizsargjoslu likums;
   3. Būvniecības likums u.c.;
   4. Ministru kabineta 14.10.2014. noteikumi Nr.628 „Noteikumi par pašvaldību teritorijas attīstības plānošanas dokumentiem”;
   5. Ministru kabineta 30.04.2013. noteikumi Nr.240 „Vispārīgie teritorijas plānošanas, izmantošanas un apbūves noteikumi”;
   6. Ministru kabineta 08.07.2014. noteikumi Nr.392 „Teritorijas attīstības plānošanas informācijas sistēmas noteikumi”;
   7. Limbažu novada ilgtspējīgās attīstības stratēģija 2013. - 2030.gadam;
   8. Limbažu novada teritorijas plānojums 2012. - 2024.gadam;
   9. Detālplānojums nekustamajam īpašumam „Jaunkāpas”, Skultes pagastā.
4. Prasības lokālplānojuma izstrādei:
   1. Paskaidrojuma raksts:
      1. teritorijas plānojuma grozījumu nepieciešamības pamatojums un lokālplānojuma risinājumu apraksts;
      2. teritorijas pašreizējās izmantošanas apraksts un teritorijas attīstības nosacījumi;
      3. teritorijas attīstības mērķis un uzdevumi.
   2. Grafiskā daļa:

Lokālplānojuma grafisko daļu sagatavot uz topogrāfiskās pamatnes, izmantojot aktuālāko pieejamo Latvijas Ģeotelpiskas informācijas aģentūras uzturēto topogrāfisko karti. Kā palīgmateriālu var izmantot pieejamo Latvijas Ģeotelpiskas informācijas aģentūras uzturēto ortofoto karti.

* + 1. noteikt lokālplānojuma teritorijas funkcionālo zonējumu, ievērojot normatīvajos aktos par teritorijas plānošanu, izmantošanu un apbūvi noteiktās prasības;
    2. lokālplānojuma teritorijā precizēt apgrūtinātās teritorijas un objektus, kuriem noteiktas aizsargjoslas;
    3. citi plāni, shēmas, atbilstoši 4.punkta minēto institūciju sniegtiem nosacījumiem (piemēram, transporta infrastruktūras risinājumi, galveno inženiertīklu shēmas u.c.).
  1. Teritorijas izmantošanas un apbūves noteikumi:

nosaka teritorijas izmantošanas nosacījumus un apbūves parametrus, kā arī nosaka citas prasības (inženiertehniskajam nodrošinājumam u.c.), aprobežojumus un nosacījumus (vides pieejamības nosacījumi, labiekārtojuma nosacījumi), ņemot vērā teritorijas īpatnības, specifiku un lokālplānojuma izstrādes uzdevumus.

* 1. Pārskats par lokālplānojuma izstrādi un publisko apspriešanu:
     1. Limbažu novada domes lēmumi par lokālplānojuma izstrādes uzsākšanu, publiskās apspriešanas organizēšanu un lokālplānojuma apstiprināšanu;
     2. saņemtie priekšlikumi un iebildumi par lokālplānojuma izstrādi un publiskās apspriešanas materiāli;
     3. ziņojums par vērā ņemtajiem un noraidītajiem priekšlikumiem un iebildumiem, norādot noraidījuma pamatojumu;
     4. institūciju sniegtā informācija, nosacījumi un atzinumi;
     5. ziņojums par institūciju nosacījumu ievērošanu vai noraidīšanu, norādot noraidījuma pamatojumu.
  2. Pielikumi: cita informācija, kas izmantota lokālplānojuma izstrādei (izpētes, ekspertīzes, ekspertu slēdzieni).

1. Prasības lokālplānojuma publiskajai apspriešanai:
   1. Izstrādāto lokālplānojuma redakciju kopā ar sagatavoto ziņojumu iesniedz izskatīšanai Limbažu novada domē, kura pieņem lēmumu par lokālplānojuma redakcijas nodošanu publiskajai apspriešanai un institūciju atzinumu saņemšanai saskaņā Ministru kabineta noteikumos noteikto kārtību un termiņiem. Pēc iepriekš minētā lēmuma pieņemšanas tiek organizēta publiskā apspriešana.
   2. Jāpaziņo par lokālplānojuma publisko apspriešanu Ministru kabineta noteikumu noteiktajā kartībā un termiņos. Publiskās apspriešanas termiņš jānosaka ne īsāks par četrām nedēļām.
   3. Ne vēlāk kā vienu nedēļu pirms publiskās apspriešanas izsludināšanas tiek iesniegti lokālplānojuma materiāli, kuros ietverts paziņojums par lokālplānojuma publisko apspriešanu un būtiskākā vizuālā un teksta informācija par lokālplānojuma redakciju.
   4. Lokālplānojuma publiskās apspriešanas laikā organizē lokālplānojuma publiskās apspriešanas sanāksmi.
   5. Pēc publiskās apspriešanas beigām tiek apkopoti tās rezultāti Ministru kabineta noteikumu noteiktajā kārtībā un termiņos.
2. Lokālplānojuma noformēšana:
   1. Lokālplānojumam jābūt izstrādātam valsts valodā un noformētam datorizdrukā uz A4 formāta lapām. Ja nepieciešams, ilustrāciju un grafisko pielikumu lapas var būt A3 vai citā formātā, kas iesiets A4 formāta sējumā. Tam jābūt iesietam cietos vākos un visām lapām jābūt sanumurētām;
   2. Projekta redakcijas materiālu izdruka jāiesniedz 3 (trīs) eksemplāros;
   3. Projekts iesniedzams arī elektroniskā formā (kompaktdiskā) un noformējams šādi:
      1. teksta daļa sagatavojama \*.doc formātā;
      2. grafiskā daļa – \*pdf., kā arī digitālie vektoru dati iesniedzami \*dgn un \*shp formātā;
      3. lokālplānojumu sagatavot ievietošanai TAPIS sistēmā.
   4. Visu grafiskās daļas rasējumu lapu labajā apakšējā stūrī jābūt rakstlaukumam, kurā norāda šādu informāciju – pasūtītājs, izstrādātājs, lokālplānojuma nosaukums, rasējuma lapas nosaukums, kopējais lapu skaits daļā, lapas numurs pēc kārtas, koordinātu sistēma un tīkls, mērogs, kā arī plānojuma izstrādātāja, daļas vai sadaļas vadītāja un tehniskā izstrādātāja uzvārds, paraksts un datums);
   5. Lokālplānojuma un grafiskās daļas kartēs un plānos obligāti norāda lietotos (nosacītos) apzīmējumus;
   6. Lokālplānojuma atbilstību Latvijas Republikas normatīvo aktu prasībām uz saskaņojumu lapas apliecina lokālplānojuma izstrādātājs;
   7. Lokālplānojums jānoformē atbilstoši Ministru kabineta 04.09.2018. noteikumiem Nr.558 „Dokumentu izstrādāšanas un noformēšanas kārtība”.

Limbažu novada pašvaldības

Domes priekšsēdētājs D.Zemmers